Sameinað sveitarfélag yrði langstærsta sveitarfélagið á landinu landfræðilega séð.vísir / hafsteinn Kosið verður um sameiningu Borgarfjarðarhrepps , Djúpavogshrepps , Fljótsdalshéraðs og Seyðisfjarðarhrepps . Fljótsdalshérað er nú þegar sameinað sveitarfélag Austur-Héraðs , Fellahrepps og Norður-Héraðs frá árinu 2004 , og er nú fjölmennasta sveitarfélagið á Austurlandi með á 3600 íbúa . Seyðisfjarðarkaupstaður er með tæplega 700 íbúa , Djúpavogshreppur tæplega fimm hundruð og Borgarfjarðarhreppur með ríflega eitt hundrað íbúa . Ef niðurstaða kosninga verður sameining þá verður til landfræðilega langstærsta sveitarfélag landsins með tæplega fimm þúsund íbúa , fjóra byggðarkjarna og umfangsmikið dreifbýli . Fyrstu kjörstaðir opnuðu klukkan níu í morgun og þeir síðustu loka klukkan tíu í kvöld . Því er gert ráð fyrir að niðurstaða liggi fyrir í kringum miðnætti . Mikill áhugi hefur verið á kosningunum . Haldnir hafa verið nokkrir kynningarfundir fyrir íbúa og þá hefur Ungmennaráð Fljótsdalshéraðs staðið fyrir skuggakosningum meðal grunn - og framhaldsskólanema þar sem afgerandi meirihluti ungmenna kvaðst fylgjandi sameiningu . Ef samþykkt verður þá tekur við ferli við undirbúning sameiningar . Stefnt er að því að kosið verði til sveitarstjórnar næsta vor og tveimur vikum eftir það tæki sameinað sveitarfélag til starfa .